CELEX: 62000CJ0176
Language: fi
Date: 2001-03-08
Title: Yhteisöjen tuomioistuimen tuomio (neljäs jaosto) 8 päivänä maaliskuuta 2001. # Euroopan yhteisöjen komissio vastaan Helleenien tasavalta. # Jäsenyysvelvoitteiden noudattamatta jättäminen - Direktiivien 96/24/EY ja 96/25/EY täytäntöönpanon laiminlyönti. # Asia C-176/00.

Avis juridique important

|

62000J0176

Yhteisöjen tuomioistuimen tuomio (neljäs jaosto) 8 päivänä maaliskuuta 2001.  -  Euroopan yhteisöjen komissio vastaan Helleenien tasavalta.  -  Jäsenyysvelvoitteiden noudattamatta jättäminen - Direktiivien 96/24/EY ja 96/25/EY täytäntöönpanon laiminlyönti.  -  Asia C-176/00.  

Oikeustapauskokoelma 2001 sivu I-02063

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen, jota ei ole kiistetty(EY 226 artikla) 

Asianosaiset

Asiassa C-176/00,Euroopan yhteisöjen komissio, asiamiehenään M. Condou-Durande, prosessiosoite Luxemburgissa,kantajana,vastaanHelleenien tasavalta, asiamiehinään G. Kanellopoulos ja D. Tsagkaraki, prosessiosoite Luxemburgissa,vastaajana,jossa kantaja vaatii yhteisöjen tuomioistuinta toteamaan, että Helleenien tasavalta ei ole noudattanut EY:n perustamissopimuksen sekä rehuseosten pitämisestä kaupan annetun direktiivin 79/373/ETY muuttamisesta 29 päivänä huhtikuuta 1996 annetun neuvoston direktiivin 96/24/EY (EYVL L 125, s. 33) ja rehuaineiden liikkuvuudesta, direktiivien 70/524/ETY, 74/63/ETY, 82/471/ETY ja 93/74/ETY muuttamisesta sekä direktiivin 77/101/ETY kumoamisesta 29 päivänä huhtikuuta 1996 annetun neuvoston direktiivin 96/25/EY (EYVL L 125, s. 35) mukaisia velvoitteitaan, koska se ei ole antanut direktiivien noudattamisen edellyttämiä lakeja, asetuksia tai hallinnollisia määräyksiä,YHTEISÖJEN TUOMIOISTUIN (neljäs jaosto),toimien kokoonpanossa: jaoston puheenjohtaja A. La Pergola sekä tuomarit S. von Bahr (esittelevä tuomari) ja C. W. A. Timmermans,julkisasiamies: J. Mischo,kirjaaja: R. Grass,ottaen huomioon esittelevän tuomarin kertomuksen,kuultuaan julkisasiamiehen 18.1.2001 pidetyssä istunnossa esittämän ratkaisuehdotuksen,on antanut seuraavantuomion 

Tuomion perustelut

1 Euroopan yhteisöjen komissio on nostanut EY 226 artiklan nojalla yhteisöjen tuomioistuimeen 11.5.2000 saapuneen kanteen, jossa se vaatii yhteisöjen tuomioistuinta toteamaan, että Helleenien tasavalta ei ole noudattanut EY:n perustamissopimuksen sekä rehuseosten pitämisestä kaupan annetun direktiivin 79/373/ETY muuttamisesta 29 päivänä huhtikuuta 1996 annetun neuvoston direktiivin 96/24/EY (EYVL L 125, s. 33) ja rehuaineiden liikkuvuudesta, direktiivien 70/524/ETY, 74/63/ETY, 82/471/ETY ja 93/74/ETY muuttamisesta sekä direktiivin 77/101/ETY kumoamisesta 29 päivänä huhtikuuta 1996 annetun neuvoston direktiivin 96/25/EY (EYVL L 125, s. 35) mukaisia velvoitteitaan, koska se ei ole antanut direktiivien noudattamisen edellyttämiä lakeja, asetuksia tai hallinnollisia määräyksiä.2 Direktiivin 96/24/ETY 2 artiklassa ja direktiivin 96/25/ETY 17 artiklassa säädetään, että jäsenvaltioiden on saatettava näiden direktiivien noudattamisen edellyttämät lait, asetukset ja hallinnolliset määräykset voimaan viimeistään 30.6.1998 ja että niiden on ilmoitettava siitä komissiolle viipymättä.3 Koska komissio ei ollut saanut ilmoitusta Kreikan hallitukselta direktiivejä 96/24/EY ja 96/25/EY koskevista täytäntöönpanotoimenpiteistä eikä sillä ollut tiedossaan mitään muutakaan seikkaa, jonka perusteella se olisi voinut päätellä Helleenien tasavallan antaneen täytäntöönpanon edellyttämät säännökset, se kehotti 25.8.1998 päivätyllä virallisella huomautuksella kyseistä jäsenvaltiota esittämään huomautuksensa kahden kuukauden määräajassa.4 Kreikan viranomaiset eivät vastanneet viralliseen huomautukseen. Komissio osoitti siten 4.8.1999 Helleenien tasavallalle perustellun lausunnon, jossa se kehotti tätä täyttämään direktiivien 96/24/EY ja 96/25/EY mukaiset velvoitteensa kahden kuukauden kuluessa lausunnon tiedoksiantamisesta.5 Koska komissio ei saanut Kreikan hallitukselta minkäänlaista tietoa, jonka mukaan direktiivien 96/24/EY ja 96/25/EY täytäntöönpanemiseksi tarvittavat lait, asetukset ja hallinnolliset määräykset olisi annettu, se nosti nyt käsiteltävänä olevan kanteen.6 Helleenien tasavalta ei kiistä vastineessaan sitä seikkaa, ettei direktiivien 96/24/EY ja 96/25/EY noudattamisen edellyttämiä toimenpiteitä ole toteutettu säädetyssä määräajassa. Se ilmoitti yhteisöjen tuomioistuimelle, että näiden direktiivien täytäntöönpanomenettelyä ollaan saattamassa päätökseen, sillä että maatalousministeriön toimivaltaiset yksiköt valmistelevat tarvittavia ministeriön päätöksiä.7 Tältä osin on syytä todeta, että EY 249 artiklan kolmannen kohdan mukaan direktiivit velvoittavat jäsenvaltioita saavutettavaan tulokseen nähden. Yhteisöjen tuomioistuimen vakiintuneen oikeuskäytännön mukaan tämä velvoite sisältää sen, että direktiivissä asetettuja määräaikoja on noudatettava (ks. erityisesti asia 10/76, komissio v. Italia, tuomio 22.9.1976, Kok. 1976, s. 1359, 11 ja 12 kohta sekä asia C-69/99, komissio v. Yhdistynyt kuningaskunta, tuomio 7.12.2000, Kok. 2000, s. I-10979, 21 kohta).8 Koska direktiivejä 96/24/EY ja 96/25/EY ei ole saatettu niissä säädetyssä määräajassa täytäntöön, komission kannetta on pidettävä perusteltuna.9 Näin ollen on todettava, että Helleenien tasavalta ei ole noudattanut direktiivien 96/24/EY ja 96/25/EY mukaisia velvoitteitaan, koska se ei ole antanut säädetyssä määräajassa kyseisten direktiivien noudattamisen edellyttämiä lakeja, asetuksia tai hallinnollisia määräyksiä. 

Päätökset oikeudenkäyntikuluista

Oikeudenkäyntikulut10 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Koska komissio on vaatinut oikeudenkäyntikulujen korvaamista ja Helleenien tasavalta on hävinnyt asian, viimeksi mainittu on velvoitettava korvaamaan oikeudenkäyntikulut. 

Päätöksen päätösosa

Näillä perusteillaYHTEISÖJEN TUOMIOISTUIN (neljäs jaosto)on antanut seuraavan tuomiolauselman:1) Helleenien tasavalta ei ole noudattanut rehuseosten pitämisestä kaupan annetun direktiivin 79/373/ETY muuttamisesta 29 päivänä huhtikuuta 1996 annetun neuvoston direktiivin 96/24/EY ja rehuaineiden liikkuvuudesta, direktiivien 70/524/ETY, 74/63/ETY, 82/471/ETY ja 93/74/ETY muuttamisesta sekä direktiivin 77/101/ETY kumoamisesta 29 päivänä huhtikuuta 1996 annetun neuvoston direktiivin 96/25/EY mukaisia velvoitteitaan, koska se ei ole antanut säädetyssä määräajassa kyseisten direktiivien noudattamisen edellyttämiä lakeja, asetuksia tai hallinnollisia määräyksiä.2) Helleenien tasavalta velvoitetaan korvaamaan oikeudenkäyntikulut.